[{"text_idx": "#000000", "text": "Haapsalu rahvasprindile registreerus u\u0308le 160 so\u0303itja"}, {"text_idx": "#000002", "text": "Pu\u0308hapa\u0308eval Haapsalu ta\u0308navarajal so\u0303idetavale rahvasprindile registreerus 164 vo\u0303istlejat."}, {"text_idx": "#000003", "text": "\u201cVo\u0303istlus on to\u0303esti va\u0308ga populaarne,\u201d so\u0303nas Kalle Kruusma vo\u0303istlust korraldavast klubist CMK Racing Team. \u201cEga siin u\u0308hte ja ainust po\u0303hjust ei ole: kevadine esimene vo\u0303istlus, atraktiivne rada, pikk traditsioon.\u201d"}, {"text_idx": "#000004", "text": "Vo\u0303iduso\u0303idu kahekilomeetrise raja paremad vaatamispaigad asuvad Haapsalu raudteejaama u\u0308mbruses. \u201cPalun pealtvaatajatel ja\u0308rgida ohutusreegleid ja kuuletuda turvato\u0308o\u0308tajate korraldustele,\u201d lisas Kruusma. Vo\u0303istlusautod stardivad iga 30 sekundi tagant."}, {"text_idx": "#000005", "text": "Rahvasprint so\u0303idetakse tavatult pu\u0308hapa\u0308eval, sest laupa\u0308eval toimub Haapsalus jooksuvo\u0303istlus. \u201cKaks vo\u0303istlust Haapsalu ta\u0308navatel samal ajal oleks liiga palju. Oleme va\u0308ga ta\u0308nulikud Haapsalu linnale ja teistele toetajatele abi eest.\u201d"}, {"text_idx": "#000006", "text": "Esimene auto la\u0308heb pu\u0308hapa\u0308eval rajale kell 11.00. Haapsalu rahvasprint on EAL karikavo\u0303istluste II etapp."}, {"text_idx": "#000007", "text": "Eestlaste rahvusvahelised tulemused rallis ja ringrajaso\u0303idus"}]